open-index/open-wikipedia-markdown huggingface dataset:
RIM-156 SM2

**RIM-156 Standard SM-2ER Block IV** on yhdysvaltalaisen Raytheonin valmistama kiskoa pitkin laukaistava maasta-ilmaan-ohjus, jota käytetään AEGIS- ja Mk 41 VLS -järjestelmin varustetuilla sota-aluksilla. VLS-järjestelmään ei kyetty sijoittamaan aiempia RIM-67 Standard -ohjuksia.

Yhdysvaltain laivasto pyysi ensin Block IV -ohjuksen tunnukseksi RIM-68A:ta, mikä olisi ollut jatkumoa edeltäneisiin RIM-66 Standard ja RIM-67 Standard -ohjuksille. Tunnus AIM-68 oli jo kuitenkin 1960-luvulla valmistetulla Yhdysvaltain ilmavoimien ilmatorjuntaohjuksella, vaikka järjestelmä olikin jo poistunut käytöstä ohjeistus ei antanut mahdollisuutta uudelleen käyttää numeroa. Siten pyyntö hylättiin ja ohjukselle annettiin numeroksi RIM-156A. Joissakin lähteissä on käytössä RIM-67E, mutta se ei ole oikein ja mahdollisesti se on ollut ainoastaan lyhyen aikaa käytössä ennen virallisen numeron julkistamista.

Ohjus käyttää uutta Mk 72 apumoottoria, joka on merkittävästi lyhyempi kuin alkuperäinen SM-2ER:n apumoottori. Lisäksi apumoottorissa ei ole ohjauspintoja, vaan siinä käytetään työntövoimavektorointia (). Varsinaista ohjusta on myös muutettu parantamalla ohjaus- ja hallintajärjestelmää kuten Mk 45 Mod 10 TDD, mikä parantaa osumatodennäköisyyttä pienen tutkapinnan maaleihin häirittynä.

Uuden Mk 45 apumoottorin valmistusongelmat viivästyttivät ohjelmaa ja ensimmäinen koelaukaisu tehtiin vasta joulukuussa 1992 eli noin puolitoista vuotta aikataulusta myöhässä. Myöhästymisen vuoksi ohjuksen torjuntakykyä ei testattu ennen kuin aloitettiin ballististen ohjusten torjuntaan kykekenevän Block IV A TBMD -ohjuksen kehitys. Block IV -ohjuksen testaus kuitenkin jatkui ja operatiivinen valmius saavutettiin elokuussa 1999.

**RIM-156B SM-2ER Block IV A** -ohjuksen suunniteltiin olevan laivaston aluetorjuntaohjusjärjestelmän ()runkona, joka kykenisi myös ballististen ohjusten torjuntaan. Ohjusjärjestelmän tulisi kyetä saman aikaisesti perinteiseen ilmatorjuntaan kuten Block IV -ohjus. Ohjukseen asennettiin radio- ja infrapunataajuuksilla toimiva hakupää, uudistettu Mk 125 taistelukärki ja TBM-ohjusten torjuntaan tarvittava autopilotti. Järjestelmä vaatii toimiakseen päivitetyn AEGIS-järjestelmän, joka kykenee osoittamaan ballistiset ohjukset ohjuksen maaleiksi.

Koelaukaisut alkoivat 1994 ja tammikuussa 1997 ammuttiin alas ensimmäinen ballistinen ohjus, kun maalina oli MGM-52 Lance. Kehitystyö jatkui joulukuuhun 2001, jolloin NATBMD-ohjelma lakkautettiin. Alkuperäisen suunnitelman mukaan järjestelmän piti olla operatiivisessa käytössä 2003.

## Lähteet
Soininsaari

**Soininsaari** on saari Hämeenlinnan Mahalahden kaupunginosassa Alajärvellä. Saari on suosittu virkistysliikunnan kohde. Saaressa on nuotiopaikka ja laavu, ulkoilureitti ja uimapaikka. Pinta-alaltaan 16 hehtaarin laajuinen Soininsaari muodostaa osan Hämeenlinnan *Tervaniemen ja Soininsaaren ulkoilualue*tta. Soininsaaren omistaa Hämeenlinnan ja Hattulan kuntaryhmä.

## Lähteet

## Aiheesta muualla
*Sini Malminiemi (2.3.2018) Talviretkeilyn helmet Hämeenlinnan kupeessa – Tervaniemi ja Soininsaari (retkipaikka.fi)
*
Hypotalamus–aivolisäke-akselit

**Hypotalamus–aivolisäke-akselit** ovat umpieritysjärjestelmän hormonaaliseen kontrolliin liittyviä kytkentöjä, joissa osallisina ovat aivoissa sijaitsevat hypotalamus ja aivolisäke sekä kolmas osa. Hypotalamus–aivolisäke-akselit säätelevät hormonien eritystä sekä pitoisuuksia kehossa. Hormoneja joita hypotalamus ja aivolisäke erittävät kutsutaan hypotalamus–aivolisäke-hormoneiksi.

## Akselit
*Hypotalamus-aivolisäke-sukurauhanen -akseli (HPG-akseli)
** stimulaatio: GnRH
** vaste: FSH/LH
*Hypotalamus-aivolisäke-lisämunuaiskuori -akseli (HPA-akseli)
** stimulaatio: CRH (ACTH-RH)
** vaste: ACTH
*Hypotalamus-aivolisäke-kilpirauhanen -akseli (HPT-akseli)
** stimulaatio: TRH
** vaste: TSH
*Hypotalamus-aivolisäke-somatotropiininen -akseli (HPS-akseli)
** stimulaatio: GHRH
** vaste: GH
*Hypotalamus-aivolisäke-prolaktiini -akseli (HPP-akseli)
** stimulaatio: Erittäin monimutkainen / tieteelle tuntematon, todennäköisesti osallistuvat dopamiini, estradioli, progesteroni, TRH ja vasoaktiivinen intestinaalinen peptidi (VIP)
** vaste: PRL

## Katso myös
*Neurohypofyysi

## Lähteet
*https://embryology.med.unsw.edu.au/embryology/index.php/Endocrine_-_Hypothalamus_Development#Hypothalamus_Endocrine_Axes
*http://www.endocrinesurgeon.co.uk/index.php/what-is-the-hypothalamo-pituitary-axis
### Viitteet
RUM-139 VL-Asroc

**RUM-139 VL-Asroc** on yhdysvaltalaisen Lockheed Martinin (Loralin) valmistama sukellusveneentorjuntaohjus.

1980-luvun alussa Yhdysvaltain laivasto etsi yhtä korvaavaa järjestelmää pinta-alusten RUR-5 Asroc ja sukellusveneiden UUM-44 Subroc järjestelmille. Suunniteltu RUM/UUM-125 Sea Lance -järjestelmä kuitenkin ajautui teknisiin ja rahoituksellisiin ongelmiin. Järjestelmästä valmistettiin siten ainoastaan sukellusvenejärjestelmä UUM-125A. Pinta-aluksille luotiin Mk 41 VLS -siiloihin soveltuva järjestelmä.

Sopimus RUM-139A VL-Asrocin valmistamisesta tehtiin Goodyearin kanssa vuonna 1983. Loral osti Goodyear Aerospacen ja Lockheed Martin osti 1996 Loralin puolustusteollisuusdivisioonan. Uuden järjestelmän koeammunnat alkoivat 1986 ja järjestelmän piti olla operatiivisessa käytössä 1989. Kehitysohjelma keskeytettiin 1988, kun tehtiin päätös UUM-125A:n pinta-aluksiin soveltuvan version RUM-125A Sea Lance valmistamisesta. Ohjelma oli jäissä vuoteen 1990, jolloin Sea Lance ohjelma lakkautettiin. RUM-139A saatiin operatiiviseen käyttöön 1993.

RUM-139A:n kuuluu RUR-5 ASROC -raketti, jossa on täysin uusi kiinteää polttoainetta käyttävä rakettimoottori. Raketti laukaistaan Mk 41 VLS -järjestelmän siilosta. ASROC:n inertiaohjausta täydentää digitaalinen autopilotti, joka ohjaa lentoa Mk 114 Mod 9 -raketin palokaasujen vektoriohjauksella. Autopilotti tekee järjestelmästä ohjautuvamman kuin aiempi RUR-5 ja mahdollistaa matalamman lentoradan. Taistelulatauksena on Mk 46 Mod 5A -torpedo, joka laskeutuu ennalta lasketussa paikassa laskuvarjolla veteen.

Noin vuonna 1995 torpedon valmistaja Raytheon valmisti matalissa vesissä toimivan variantin Mk 45 Mod 5A(ASW). Vuodesta 1996 alkaen järjestelmän torpedoina ovat toimineet uudistetut torpedot, jolloin järjestelmä tunnus on RUM-139B. Vuodesta 2001 kaikki RUM-139A:t on päivitetty käyttämään uutta torpedoa. RTM-139B on torpedon inertiaohjausta käyttävä variantti.

Vuonna 2001 tunnus RUM-139C varattiin Raytheon Mk 54 Mod 0 -torpedolla varustetulle järjestelmälle. Torpedo otettiin tuotantoon lokakuussa 2004 ja integrointi testaus VL-Asroc-järjestelmään tehtiin 2005.

Järjestelmästä on myös koulutusversiot RTM-139A, RTM-139C ja DRUM-139A.

## Lähteet
Komarov

**Komarov** tai **Komarova** on seuraavien henkilöiden sukunimi:

* Aleksander Komarov (s. 1962), suomenvenäläinen jääkiekkoilija
* Aleksandr Komarov (1923−2013), neuvostoliittolainen jääkiekkoilija
* Aleksandr Komarov (1830−1904), venäläinen kenraali
* Aleksei Komarov (1921–2013), neuvostoliittolainen soutaja
* Jelena Komarova (s. 1985), azerbaidžanilainen painija
* Leo Komarov (s. 1987), suomenvenäläinen jääkiekkoilija, olympiavoittaja ja maailmanmestari
* Matvei Komarov (n. 1730–1812), venäläinen kirjailija
* Stanislava Komarova (s. 1986), venäläinen uimari
* Tatjana Komarova (s. 1968), valkovenäläinen säveltäjä
* Vladimir Komarov (1927–1967), neuvostoliittolainen kosmonautti
* Vladimir Komarov (1949–2018), neuvostoliittolainen pikaluistelija
* Vladimir Komarov (1869–1945), neuvostoliittolainen kasvitieteilijä
* Vladimir Komarov (s. 1980), venäläinen jalkapalloilija.
Kadmiumsyanidi

**Kadmiumsyanidi** (Cd(CN)2) on kadmium- ja syanidi-ionien muodostama epäorgaaninen ioniyhdiste. Yhdistettä käytetään pinnoitettaessa metalleja elektrolyyttisesti kadmiumilla.

## Ominaisuudet, valmistus ja käyttö
Kadmiumsyanidi on huoneenlämpötilassa valkoista kiteistä ainetta, jonka kiderakenne on samankaltainen sinkkisyanidin kanssa. Kuumennettaessa yhdiste muuttuu väriltään ruskehtavaksi. Yhdiste liukenee kohtalaisesti veteen. Kadmiumsyanidi reagoi syanidiliuoksien kanssa muodostaen kompleksi-ioneja kuten trisyanokadmaatti(II)- ja tetrasyanokadmaatti(II)-ionit ([Cd(CN)3]- ja [Cd(CN)4]2-). Kadmiumsyanidi liukenee hyvin väkeviin happoliuoksiin.

Kadmiumsyanidia voidaan valmistaa kadmiumhydroksidin ja vetysyanidin välisellä reaktiolla tai saostamalla kadmiumsuolaliuoksista alkalimetallisyanidien avulla.
:Cd(OH)2 + 2 HCN → Cd(CN)2 + 2 H2O

Kadmiumsyanidia käytetään kadmiumin lähteenä päällystettäessä metalleja kadmiumilla elektrolyyttisesti.

## Lähteet
Sä kuljetat mua

**Sä kuljetat mua** on J. Karjalaisen seitsemäs sooloalbumi, joka julkaistiin 19. lokakuuta 2018. Albumin on tuottanut Janne Haavisto. Levyltä on julkaistu singlet “Tule kesäyö” ja “Tummansininen seuralainen”. Yksittäisistä kappaleista runsaasti huomiota mediassa on saanut ”Terve, Sirkka Lautamies”.

Albumista on ilmestynyt CD ja LP-levy, ja se on myös digitaalisesti saatavilla.

## Vastaanotto

*[[Helsingin Sanomat|Helsingin Sanomien]]* Ilkka Mattilan mukaan albumi jatkaa J. Karjalaisen edellislevyjen menestysreseptiä. Hänen mielestään levy on tummempi ja mystisempi kuin edellinen albumi Sinulle, Sofia. Soundin Hannu Linkola kirjoittaa levyn olevan "vaivattomuuden taidetta, jossa äänet ja sanat palvelevat jotakin suurempaa".

## Kappaleet

## Muusikot
*J. Karjalainen — laulu, kitara, huuliharppu
*Mikko Lankinen — kitara
*Tom Nyman — basso
*Janne Haavisto — rummut
*Pekka Gröhn — kosketinsoittimet

## Lähteet
25 mm Mk 38 MGS

**25 mm Mk 38 MGS** on Yhdysvaltain laivaston asejärjestelmä, jossa on 25 millimetrin Mk 242 Bushmaster -tykki yksiputkisella Mk 88 asennuksena.

## Lähteet
Mk 32 SVTT

**Mk 32 SVTT** on Yhdysvaltain laivaston torpedojärjestelmä. Pääosa järjestelmistä on kolmiputkisia yksikköjä, joita voi alustalla kääntää kohti maalia. Poikkeuksena on kuitenkin Mod 9, jossa on ainoastaan kaksi kiinteästi asennettua putkea. Järjestelmällä voidaan laukaista Mk 44-, Mk 46-, ja Mk 50 -torpedoja, joista viimeisiä Mod 17 alkaen. Lisäksi voidaan käyttää Mk 54 -torpedoja. Putkien laukaisu voi tapahtua kauko-ohjatusti, mutta niissä on myös käsinlaukaisumahdollisuus Mod 15 -versiota lukuun ottamatta. Laukaisu tapahtuu paineilmalla, minkä jälkeen torpedot ohjautuvat maaliin itsenäisesti.
Mk 45 5"/54

**Mk 45 5"/54** on Yhdysvaltain laivaston viiden tuuman 54 pituuskaliiperin tykki asennuksena Mk 45. Tykillä on mahdollista ampua pinta-, ilma- ja maamaaleja.

Mk45 Mod 4 mahdollistaa pidemmän 62 pituuskaliiperin tykin asentamisen, mikä parantaa tykin kantamaa ja siten maamaalien ampumiskykyä. Tykkimiehistönä on tykin johtaja, EP-2 operaattori (ampuja) ja neljä lataajaa, jotka kaikki toimivat kannen alla. Tykkitornissa ei ole miehitystä. EP-2 operaattori kykenee vastaamaan yksinään tulitoiminnasta mikäli tykin 20 kranaatin rummussa on kranaatteja.

## Lähteet

## Aiheesta muualla
Yhdysvaltain edustajainhuoneen vaalipiirit

**Yhdysvaltain edustajainhuoneen vaalipiirit** ovat alueita, joihin Yhdysvaltain osavaltiot on jaettu edustajien valitsemiseksi Yhdysvaltain edustajainhuoneeseen. Vaalipiirejä on 435, ja kustakin vaalipiiristä valitaan yksi edustaja. Lisäksi viidestä territoriosta ja liittopiiri Washingtonista valitaan yhteensä kuusi edustajaa, joilla ei ole äänioikeutta edustajainhuoneessa uusista laeista ja lakimuutoksista äänestettäessä.

Yhdysvaltain edustajainhuoneen vaalipiirit muodostetaan väkiluvun perusteella. Vaalipiirien keskimääräinen väkiluku on noin 710&nbsp;000. Väestöltään pienin on Rhode Islandin ensimmäinen piiri, jossa asuu hieman yli 526&nbsp;000 asukasta. Suurin on Montana (925&nbsp;000 asukasta), jossa on yksi vaalipiiri, eli osavaltion rajat ovat samat kuin vaalipiirin rajat.

Pinta-alaltaan suurin vaalipiiri on Alaska, joka Montanan tavoin muodostaa yhden piirin. Pinta-alaltaan pienin piiri on New Yorkin kolmastoista piiri, joka sijaitsee Manhattanin pohjoisosassa. Eniten vaalipiirejä on Kaliforniassa (53 piiriä) ja vähiten yhden piirin osavaltioissa, joita ovat Alaskan ja Montanan lisäksi Delaware, Pohjois-Dakota, Etelä-Dakota, Vermont ja Wyoming. Vanhin vaalipiiri on Delaware, jonka nykyiset rajat ovat samat kuin vuonna 1789.

Inhimillisen kehityksen indeksillä mitattuna hyvinvointi on runsainta Kalifornian 18. piirissä ja niukinta Kalifornian 21. piirissä.

Vaalipiirien rajojen määrittelyyn liittyy käsite *[[gerrymandering]]*. Sillä tarkoitetaan rajojen muodostamista niin, että se suosii tiettyä puoluetta tai ehdokasta.

## Lähteet
Seutu-Sanomat

**Seutu-Sanomat** oli Lounais-Hämeessä ja Loimaalla vuosina 1989–2020 ilmestynyt ilmaisjakelulehti. Lehteä kustansi Hämeen Sanomat Oy.

Lehti ilmestyi kerran viikossa ja sen levikkikuntia olivat Forssa, Humppila, Jokioinen, Loimaa, Somero, Tammela, Urjala ja Ypäjä. Lehden levikki oli noin 37 000 kappaletta.

Lehti lakkautettiin syksyllä 2020.

## Lähteet
Suomen vietnamilaiset

**Suomen vietnamilaiset** ovat Suomessa asuvia vietnamilaisia. Suomen vietnamilaisia oli 12&nbsp;310 vuonna 2021. Ensimmäiset vietnamilaiset saapuivat Suomeen vuonna 1979, jolloin Suomi vastaanotti 100 venepakolaista Malesiasta. Vuonna 1989 vietnamilaispakolaisten määrä Suomessa oli noin 800 henkeä. 

## Uskonnot
Suurin osa Suomen vietnamilaisista on mahajanabuddhalaisia. 23&nbsp;% Suomen vietnamilaisista on uskonnottomia ja 9&nbsp;% kristittyjä, useimmat näistä katolisia. Turussa toimii Suomen vietnamilaisten buddhalaisten yhdyskunta, joka on perustanut Moision kaupunginosaan Liên Tâm -luostarin. Pienempi Suomen Vietnamilaisten Buddhalaisuus Yhdyskunta toimii Vantaalla ja omistaa temppelin Länsisalmella. Keravan Saviolla vietnamilaisilla on Chùa Đai Tho -nimellä tunnettu temppeli.

## Lähteet
Suomen thaimaalaiset

**Suomen thaimaalaiset** ovat Suomessa asuvia thaimaalaisia. Thaimaassa syntyneitä on 10 517.

## Naiset
Thaimaalaisista 8 286 on naisia ja 2 231 miehiä. Vuonna 2017 suurin osa ulkomaalaisista naisista, jotka solmivat avioliiton suomalaisen kanssa, oli thaimaalaisia.

## Lähteet
Gotham (kirjaintyyppi)

**Gotham** on Hoefler & Co. -yhtiön vuonna 2000 julkaisema geometrinen sans-serif-kirjaintyyppi. Kirjaintyyppi suunniteltiin alun perin GQ-lehdelle. Gotham on saanut innoituksensa maailmansotien välisen ajan konstailemattomista sans-serif-kirjaimista, joita käytettiin rakennuksissa ja kylteissä. Yhtenä esikuvana toimivat New Yorkin Port Authority -linja-autoaseman opasteiden kirjaimet. Kirjaintyyppi sopii moniin tarkoituksiin, sillä siitä on runsaasti eri leikkauksia, ja kirjainperheeseen kuuluu neljä eri levyistä tyyliä: Gotham, Gotham Narrow, Gotham Extra Narrow sekä Gotham Condensed.

## Lähteet
Kärki (Seinäjoki)

**Kärki** on Seinäjoen kaupunginosa Östermyran suuralueella. Se sijaitsee noin 4,5 kilometrin päässä kaupungin keskustasta etelään. Joulukuussa 2022 alueen asukasluku oli 3&nbsp;864.Kärjessä sijaitsee peruskoulu. Alueella on myös K-Market.

## Lähteet
Seututie 965

**Seututie 965** on Pelkosenniemeltä Savukosken kautta Sallan Kelloselälle johtava seututie. Tiellä on pituutta noin 98 kilometriä. Se on koko matkalta päällystetty ja kaksikaistainen.

## Reitti

* Pelkosenniemi
** Pelkosenniemi (vt 5, E63)
* Savukoski
** Savukoski (st 967)
* Salla
** Saija
** Kotala (yt 9651)
** Kelloselkä (kt 82)

## Lähteet
Koskinen ja kreikkalainen kolmio

**Koskinen ja kreikkalainen kolmio** on Kariston vuonna 2000 julkaisema ja Seppo Jokisen kirjoittama jännitysromaani. Kirja on viides osa komisario Koskisesta kertovassa sarjassa.

## Lähteet

## Aiheesta muualla
* Kirjasampo
Tyynenmeren rannikkovuoristo

**Tyynenmeren rannikkovuoristo** on vuorijonojen ryhmä, joka ulottuu Pohjois-Amerikan Tyynenmeren rannikolla Kanadan Brittiläisen Kolumbian pohjoisosasta Meksikon luoteisosaan. Sen pituudesta noin 7300 km on Yhdysvaltojen ja 1600 km Kanadan puolella. Rannikkovuoret on osa tätä vuoristoa. Toisinaan myös Sierra Nevada Kalifornian itäosassa lasketaan samaan vuoristoon.

## Lähteet
Maastohiihdon Suomen Cup 2018–2019

**[[Maastohiihdon Suomen Cup]]in kausi 2018–2019** oli kilpailusarjan kahdeksas kausi. Se alkoi Sotkamon Vuokatista 27. lokakuuta 2018 ja päättyi Ylitorniolla 7. huhtikuuta 2019. Myös Imatralla, Äänekoskella ja Ylitorniolla käytävät SM-kilpailut laskettiin cup-pisteytykseen. 

Äänekoski järjesti Suomen Cupia kaudella 2018–2019 ensimmäistä kertaa. Lisäksi Vantaalla käytävät osakilpailut olivat ensimmäiset arki-iltoina käydyt Suomen Cupin osakilpailut.

## Kilpailut






### Miehet

#### Viestit

### Naiset

#### Viestit

## Pisteet
Suomen Cupin kilpailut pisteytetään identtisesti maastohiihdon maailmancupin henkilökohtaisten kilpailujen kanssa. Pisteitä jaetaan jokaisen kilpailun 30 parhaalle oheisen taulukon perusteella. Viestikilpailuissa seuroille jaetaan kaksinkertaiset pisteet.

### Tulokset

#### Miehet
##### Henkilökohtaiset kilpailut
Tulokset 

##### Viestit
Tulokset

#### Naiset
##### Henkilökohtaiset kilpailut
Tulokset 

##### Viestit
Tulokset

## Palkintorahat
Palkintorahoja maksettiin kaudella 2018–2019 yhteensä noin 70 000€. SM-kilpailuista ei jaettu osakilpailukohtaisia palkintoja. Viestikilpailujen palkinnot jaettiin seuroille. Palkinnot jaettiin oheisen taulukon perusteella.

*Taulukossa lyhenne HK tarkoittaa henkilökohtaisia kilpailuja.*

## Televisiointi
Suomen Cupin kaikki kilpailut televisioitiin Ylen kanavilla.

## Lähteet
* Suomen Cupin 2018-19 ohjelma ja faktat  
* Kestävyysurheilu: Suomen Cup käynnistyy viikon päästä Vuokatista – tässä huhtikuulle kestävän sarjan ohjelma  
* Keski-Suomen Hiihto ry: Hiihtoseurojen lyhenteet
Séchilienne

**Séchilienne** on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 20 kilometriä Grenoblesta etelään Romanchejoen varrella.

Kunnan nähtävyyksiä on suurikokoinen maanvyörymäalue Ruines de Séchilienne. Paikalliset asukkaat pelkäävät uusia maanvyörymiä, mutta asiantuntijoiden mukaan huoleen ei ole syytä. Toinen nähtävyys on 1200-luvulta peräisin oleva linna *Château des Alleman*. Linna kunnostettiin 1800-luvulla. Tämän jälkeen se poltettiin vuonna 1944 toisen maailmansodan tapahtumissa, mutta linnan torni säilyi tuholta.


Tiedosto:Ruines_de_Séchilienne_le_14-07-06.jpg|Ruines de Séchilienne
Tiedosto:Chateau_des_Alleman_abc1.jpg|Château des Alleman


## Aiheesta muualla

## Lähteet
Port Authority Bus Terminal

**Port Authority Bus Terminal** on New Yorkin ja Yhdysvaltain suurin kaukoliikenteen linja-autoasema. Se on myös maailman vilkkain linja-autoasema.

Asema valmistui vuonna 1950, vajaan kahden vuoden rakennustöiden jälkeen. Ensimmäinen merkittävä laajennus aloitettiin vuonna 1960, jolloin aseman katolle lisättiin kolme parkkitasoa, joihin mahtui yhteensä 1&nbsp;000 autoa. XBL-bussiväylä rakennettiin 1970-luvulla New Jerseyhyn nopeuttamaan pääsyä asemalle. XBL lisäsi Port Authorityn liikennettä voimakkaasti. Aseman kokoa kasvatettiin 1970- ja 1980-lukujen kuluessa yli 50&nbsp;%. Uudessa laajennusosassa on 52 uutta bussilaituria sekä kauppakeskus.

## Lähteet

## Aiheesta muualla
Alppihiihdon maailmancup 2018–2019

**Alppihiihdon maailmancup 2018–2019** oli historian 53. alppihiihdon maailmancup -kausi. Kausi alkoi Itävallan Söldenissä 27. lokakuuta 2018 ja päättyi Andorran Soldeussa 17. maaliskuuta 2019. Miehillä oli 38 osakilpailua 20 eri paikassa ja naisilla 35 osakilpailua 19 eri paikassa. Kauden aikana miehet ja naiset kilpailivat kahdessa kaupunkitapahtumassa. Lisäksi ohjelmassa oli yksi parisuurpujottelu miehillä ja paripujottelu naisilla sekä Soldeussa järjestetty joukkuekilpailu.

## Kilpailukalenteri

### Lyhenteet

### Miehet
: *Lähde: FIS*

### Naiset
: *Lähde: FIS*

### Joukkuekilpailut

## Maailmancupin loppupisteet
### Miehet
:*Lähde: FIS*

#### Kokonaiskilpailu

#### Pujottelu

#### Suurpujottelu

#### Supersuurpujottelu

#### Syöksylasku

#### Alppiyhdistetty

### Naiset
:*Lähde: FIS*

#### Kokonaiskilpailu

#### Pujottelu

#### Suurpujottelu

#### Supersuurpujottelu

#### Syöksylasku

#### Alppiyhdistetty

## Lähteet
Lyöty mies

**Lyöty mies** on Kariston vuonna 2009 julkaisema ja Seppo Jokisen kirjoittama kokoelma jännitysnovelleja.

Kirja on ainutlaatuinen sarjassaan; se on ainoa, jossa tarinat ovat lyhyitä novelleja ja Koskinen esiintyy "minä"-muodossa.
Nikon Coolpix L25

**Nikon Coolpix L25** on Nikonin kamera. Se tuli markkinoille vuonna 2013.

Kamerassa on Nikkor 28–140 millimetrin zoomobjektiivi.

## Lähteet
* COOLPIX L25 2013 Digital Cameras Discontinued - Nikon
* Nikon | Imaging Products | Product Archive - COOLPIX L25 
* COOLPIX L25 from Nikon
* Nikon Coolpix L25 Review | Photography Blog
Paradise PD

**Paradise PD** on yhdysvaltalainen aikuisille suunnattu humoristinen animaatiosarja. Sen loivat Waco O'Guin ja Roger Black. Sarjan esittäminen alkoi Yhdysvalloissa 31. elokuuta 2018 Netflix-palvelun kautta.

## Juoni
Kevin Crawford liittyy kaupungin poliisiryhmään isänsä, poliisipäällikkö Randall Crawfordin vastusteluista huolimatta. Uusin tulokas saa tehtäväkseen selvittää isoa huumausainerikosta, mutta elämä sekopäisen poliisiryhmän keskellä ei ole helppoa.

## Ääniroolit

## Tuotanto
Netflix ilmoitti huhtikuussa 2018 tilanneen 10-jakson mittaisen ensimmäisen kauden sarjalle. Ensimmäisenä äänirooliin valittiin *[[Rick and Morty]]* -sarjasta tuttu Sarah Chalke.

25. heinäkuuta 2018 julkaistiin virallinen traileri ja samalla kerrottiin sarjan alkamispäiväksi 31. elokuuta 2018. Lokakuussa 2018 Netflix tilasi sarjasta toisen tuotantokauden Kolmas kausi julkaistiin maaliskuussa 2021. Neljäs ja viimeinen kausi julkaistiin joulukuussa 2022.

## Lähteet

## Aiheesta muualla
* ''Paradise PD'' Netflix.com -sivustolla
*
Lentopallon naisten 1-sarja

** Lentopallon naisten 1-sarja **on Suomen naisten lentopallon toiseksi korkein sarjataso. Korkein sarjataso Suomessa on Lentopallon Mestaruusliiga.

## Joukkueet kaudella 2024-2025

## Lähteet
Te Wahipounamu

**Te Wahipounamu** on Unescon maailmanperintökohteeksi valittu luonnonsuojelualue Uudessa-Seelannissa. Se sijaitsee Uuden-Seelannin Eteläsaaren lounaisosassa. Puisto on jäätiköiden muovaamaa maisemaa, jolle ovat tyypillisiä vuonot ja jyrkät kalliot. Alueella kasvaa 800 vuotta vanhoja pyökkejä. Alue on myös merkittävää keojen ja harvinaisen takahen elinaluetta.

Te Wahipounamun pinta-ala on 2,6 miljoonaa hehtaaria, eli kymmenesosa Uuden-Seelannin maa-alasta. Sen korkeimmat huiput kohoavat neljän kilometrin korkeuteen. Alueen alkuperäisasukkaat ovat etsineet sieltä nefriittiä.

Alue koostui aikaisemmin erillisistä kansallispuistoista, The Westland and Mount Cook National Park ja Fiordland National Park, mutta nyt se on yhtenä kokonaisuutena maailmanperintölistalla.

## Lähteet
Pomona

**Pomona** oli roomalainen kypsyvien hedelmien ja hedelmällisyyden jumalatar sekä kasvillisuuden jumala Vertumnuksen puoliso. Pomonan nimi tulee latinan sanasta *pomum* eli puun hedelmä. Pomonalla oli kulttipaikka Pomonal Ostian tien varrella. Vertumnuksen lisäksi Pomona yhdistettiin myös Picus-jumalaan.

## Lähteet
*Castrén, Paavo ja Pietilä-Castrén, Leena: Antiikin käsikirja. Otava, 2000. .
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet

## Aiheesta muualla
Randolph Hokanson

**Randolph Hokanson** (22. kesäkuuta 1915 – 18. lokakuuta 2018) oli yhdysvaltalainen pianisti. Hän levytti laajalti ja toimi Washingtonin yliopiston professorina Seattlessa.

Hokanson syntyi Washingtonin osavaltiossa ja opiskeli Harold Samuelin, Myra Hessin ja Carl Friedbergin johdolla. Hän esiintyi solistina muiden muassa Thomas Beechamin, Pierre Monteux'n, Arthur Fiedlerin ja Walter Susskindin kanssa. 100-vuotispäivänsä aattona Hokanson piti resitaalin, jossa esitti Johann Sebastian Bachin, Wolfgang Amadeus Mozartin ja Frédéric Chopinin tuotantoa Bayview Manor Albertson Hallissa Seattlessa.

## Lähteet

## Aiheesta muualla
Kolmisoppi (Kuopio, Kolmisoppi)

**Kolmisoppi** on Vuoksen vesistöön kuuluva järvi Kuopion Kolmisopen kaupunginosassa. Kolmisopen ulosvirtaus tapahtuu laskuojaa pitkin Neulalampeen.

## Lähteet
Gossau (Zürich)

**Gossau** on kaupunki Sveitsissä Zürichin kantonissa. Kunnassa on runsaat 10&nbsp;000 asukasta.

## Maantiede
Gossau sijaitsee Zürichinjärven koillispuolella kumpuilevassa Mittellandissa parikymmentä kilometriä Zürichistä kaakkoon. Wetzikon on Gossaun naapurikaupunki. 

## Lähteet
*

### Viitteet

## Aiheesta muualla

*
Pomona (täsmennyssivu)

**Pomona** tarkoittaa seuraavia asioita:

* Pomona, roomalainen kypsyvien hedelmien ja hedelmällisyyden jumalatar
* Pomona, kaupunki Yhdysvaltain Kalifornian osavaltiossa
* 32 Pomona, asteroidi.
Millî İstihbarat Teşkilatı

**Kansallinen tiedustelujärjestö** (turk. *Millî İstihbarat Teşkilatı*) (MİT) on Turkin valtion tiedustelupalvelu. Tiedustelupalvelun päällikkö on İbrahim Kalın.

## Historia
Tiedustelupalvelun tarve juontaa ottomaaniajan lopulle, ja vuonna 1913 perustettiin Erikoispalvelu Teskilat-i Mahsusa, joka toimi ensimmäisen maailmansodan aikana sekä sotilaallisissa että puolisotilaallisissa tehtävissä. Organisaatio lakkautettiin 1918. Eri vaiheiden jälkeen Mustafa Kemal Atatürk määräsi perustettavaksi nykyaikaisen tiedusteluorganisaation nimellä Kansallisen turvallisuuspalvelun direktoraatti (MEH/MAH), joka syntyi 1926 ja aloitti virallisesti toimintansa tammikuussa 1927. Sen johtoon tuli Sükrü Ali Ogel. MAH toimi eri muodoissa vuoteen 1965, jolloin se nimettiin Valtion turvallisuuspalveluksi (Millî İstihbarat Teşkilatı, MİT), ja se määrättiin pääministerin alaiseksi, kun MAH oli ollut sisäministeriön alainen.

## Lähteet
Heikki Kuusniemi

**Heikki Miikael Kuusniemi** (24. helmikuuta 1869 Teisko  – 21. helmikuuta 1946 Tampere) oli suomalainen kanttoriurkuri, laulaja ja kuoronjohtaja. Nuorena hän oli tunnettu myös hiihtäjänä.

Heikki Kuusniemen vanhemmat olivat maanviljelijä Juuse Kuusniemi ja Maria Taulaniemi ja puoliso vuodesta 1919 Fanny Johanna Jokinen. Kuusniemi kävi Viipurin lukkarikoulun 1901 ja valmistui Helsingin musiikkiopistosta 1904. Hän opiskeli myös Sternin konservatoriossa Berliinissä 1904. Hoidettuaan virkaatekevänä kanttoriurkurin tehtäviä Teiskossa ja Kuopiossa hänestä tuli Tampereen tuomiokirkon lukkari 1907. Samana vuonna hän ryhtyi myös Tampereen Jäämien sekakuoron johtajaksi, mitä tehtävää hän hoiti aina vuoteen 1933 asti, sekä Tampereen tuomiokirkon kuoron johtajaksi, vuoteen 1946 asti. Director cantus -arvonimi myönnettiin Kuusniemelle vuonna 1922. Kuusniemi tunnettiin myös laulajana, laulujen säveltäjänä ja laulunopettajana. Hän sävelsi yksinlauluja ja teki kuorosovituksia. Kuusniemi oli myös Tampereen kaupungin musiikkilautakunnan jäsenenä.

Heikki Kuusniemi oli nuorena tunnettu myös painonnostajana ja hiihtäjänä. Kun hiihtokilpailuita alettiin 1880-luvulla järjestää, oli Kuusniemi maakunnan parhaimpia kilpahiihtäjiä. Hänen 10-vuotisen kilpauransa parhain saavutus oli 1896 saavutettu 20 kilometrin hiihdon maailmanmestaruus. 

## Lähteet

## Aiheesta muualla
* Suomen mahtavin ääni on Tampereella, Seura, 06.10.1937, nro 40, s. 24, Kansalliskirjaston digitaaliset aineistot
Tekniset tieteet

**Tekniset tieteet** eli **insinööritieteet** tarkoittavat tieteitä, joiden tarkoituksena on soveltaa luonnontieteellistä perustutkimusta uusien laitteiden luomiseen. Teknisiä tieteitä voi opiskella teknillisissä yliopistoissa.

## Osa-alueet
Tekniset tieteet jakautuvat useisiin osa-alueisiin kuten kemiantekniikkaan, sähkötekniikkaan, konetekniikkaan ja yhdyskuntatekniikkaan.

### Kemiantekniikka

Kemiantekniikassa keskitytään kemiallisten prosessien kehittämiseen ja tekniseen toteuttamiseen teollisessa mittakaavassa. Kemiantekniikka on insinööritaitoa, jossa  sovelletaan luonnontieteitä, esimerkiksi fysiikkaa ja kemiaa, sekä matematiikkaa tekniikan kehittämiseen. Teollisesta näkökulmasta prosessitekniikka on laajempi käsite kuin kemiantekniikka, koska teollisten prosessilaitosten tuotantotekniikkaan sisältyy osia, jotka eivät ole kemiantekniikkaa.

Esimerkkinä voisi käyttää appelsiinin mehustamista. Laboratoriossa se tehtäisiin käsin puristamalla. Menetelmä ei kuitenkaan laajennu suureen mittakaavaan, koska se vaatisi kokonaisen armeijan työntekijöitä puristamaan joka appelsiinin käsin. Teollisuusmittakaavaan prosessi automatisoidaan. Esimerkiksi kone kuorii appelsiinin, jonka toinen kone murskaa ja suodattaa mehun pois.

### Sähkötekniikka

Sähkötekniikka on sähköä ja sähkömagnetismia hyödyntävä ja tutkiva tekniikan haara. Sähkötekniikka on myös teollisuudenala. Nykyään sähkötekniikka on pirstoutunut useiksi teollisuuden-, tieteen- ja tekniikanaloiksi ja on merkittävä tekijä nykyaikaisessa teollisessa yhteiskunnassa.

### Konetekniikka

Konetekniikkaan kuuluvat kaikki mekaaniseen työhön tarkoitetut koneet ja laitteet. Koneensuunnittelu on oppiaine, jossa tutkitaan konetekniikan sovelluksia.

Mekaanisuus erottaa konetekniikan esimerkiksi elektroniikasta, jossa haluttu työ on sähköistä. Myös esimerkiksi sähkötekniikka kuului Suomessa 1900-luvun alkuun asti akateemisessa opetuksessa konetekniikkaan. Mekatroniikka on 1990-luvulla syntynyt oppiaine, jossa puolestaan yhdistyvät mekaniikka ja elektroniikka.

Konetekniikkaa opetetaan useissa ammattikorkeakouluissa ja teknillisissä yliopistoissa. Kone- ja tuotantotekniikan insinöörit työllistyvät yksityiselle ja julkiselle sektorille. Työtehtäviin kuuluu muun muassa tuotekehitystä, koneensuunnittelua, tutkimusta, logistiikkaa, tuotantoa, myyntiä ja opetusta.

## Huomautuksia
Jakov Borisovitš Zeldovitš

**Jakov Borisovitš Zeldovitš** (8. maaliskuuta 1914 – 2. joulukuuta 1987) oli neuvostoliittolainen fyysikko. Hänellä oli keskeinen osa Neuvostoliiton ydinaseiden kehittämisessä 1940-luvulla. 1950-luvulla hän siirtyi tutkimaan ydinfysiikkaa ja 1960-luvulla kosmologiaa.

Zeldovitš syntyi Minskissä ja valmistui Leningradin yliopistosta vuonna 1931. Vuosina 1939–1940 hän tutki uraanin fission ketjureaktioita. Vuodet 1941–1942 hän työskenteli Neuvostoliiton ydintutkimuslaitoksessa Kazanissa. Vuonna 1943 hänet palkittiin Stalinin palkinnolla.

1950-luvulla Zeldovitš tutki neutroneja ja ennusti myöhempiä havaintoja sähköheikosta vuorovaikutuksesta. 1960-luvulla hän keskittyi avaruusfysiikkaan ja kosmologiaan ja osallistui mustien aukkojen tutkimukseen.

## Lähteet
Philip Leder

**Philip Leder** (19. marraskuuta 1934 Washington (DC) – 2. helmikuuta 2020 Chestnut Hill, Massachusetts) oli yhdysvaltalainen biologi, joka teki pitkän uran geenitutkimuksen parissa 1960-, 1970- ja 1980-luvuilla. Hän tuotti enimmäisenä syöpätutkimusta varten hiiren, jonka perimää oli muunneltu siirtämällä siihen syöpää aiheuttavia geenejä. 

Leder kehitti vuonna 1964 tulevan nobelisti Marshall Nirenbergin kanssa menetelmän, jolla oli tärkeä osa geneettisen koodin eli sen selvittämisessä, mitkä kolmen emäsparin jonot eli *kodonit* DNA- tai RNA-molekyylissä vastaavat proteiinisynteesissä mitäkin aminohappoa.

Leder sai Yhdysvaltojen tiedeakatemian kansallisen tiedepalkinnon vuonna 1989.

## Lähteet
Hanhilampi (Vuotto)

**Hanhilampi** on pieni järvi Oulun kaupungin (entisen Ylikiimingin kunnan) itäosassa Ylivuoton kylässä Vuoton kaupunginosassa. Järven korkeus on 89 metriä merenpinnasta, ja se laskee väliojan kautta Kiiminkijokeen Vuotonojaa ja edelleen Vepsänjokea pitkin. Järven lähettyville menee tie Vähä-Vuotungin pohjoispuolen Vastasmaasta, joskin järvi on soiden ympäröimä etelän puolen Vitikkosaaren kangasta lukuun ottamatta. Vitikkosaaressa on kämppä "Unhola" ja sauna "Muistola".

## Lähteet
Ivar Enhörning

**Ivar August Ferdinand Enhörning** (20. syyskuuta 1887 Norrköping – 6. kesäkuuta 1988 Santa Barbara, Kalifornia) oli ruotsalainen upseeri, joka osallistui vapaaehtoisena Suomen sisällissotaan. Hän toimi Pietarsaaren tykistökoulun patteriston komentajana, ja osallistui Satakunnan sekä Hämeen rintamien taisteluihin.

## Elämä
Svean tykistörykmentissä palvellut Enhörning oli jo tammikuussa 1918 Satakunnan suojeluskuntalaisten mukana, ja helmikuussa hän siirtyi Pietarsaaren tykistökouluun kreivi Adolf Hamiltonin kanssa. Enhörning toimi Tykistökoulun 1 patteriston päällikkönä, ja osallistui muun muassa Mannanmäen, Kyröskosken ja Tampereen taisteluihin. Maaliskuun lopussa hänelle myönnettiin ansioistaan 4. lk:n Vapaudenristi. Huhtikuussa Hamilton nimitettiin Tykistökoulun johtajaksi, ja samalla Enhörningistä, Lauri Malmbergistä ja Oscar Palmesta tehtiin prikaatinkomentajia. Sodan jälkeen Enhörning sai eron sotaministeriön palveluksesta everstiluutnantiksi ylennettynä elokuussa 1919.

Kesäkuussa 1921 Enhörning lähti ruotsalaisen tutkimusretkikunnan mukana Kiinaan, ja muutti myöhemmin 1920-luvulla Yhdysvaltoihin. Vuonna 1929 hän oli Walter Byronin sijaisnäyttelijänä ratsastuskohtauksissa Victor Flemingin ohjaamassa elokuvassa *[[Herääminen (elokuva)|Herääminen]]*, jossa esiintyi myös suomalainen upseeri Carl von Haartman. 1930-luvulla Enhörning oli teknisenä asiantuntijana elokuvissa *[[Kuningatar Kristiina (elokuva)|Kuningatar Kristiina]]* (1933) ja *[[Zendan vanki (vuoden 1937 elokuva)|Zendan vanki]]* (1938).

## Perhe
Enhörning ensimmäinen puoliso oli kuvanveistäjä Susanne Sommelius (1890–1953), jonka kanssa hän oli naimisissa 1911–1918. 
Heidän lapsiaan olivat taidemaalari Tison Enhörning (1911–1960) ja kirjailija Marianne Zetterström (1912–2011).

## Lähteet
Langnau

Langnau tarkoittaa muun muassa seuraavaa:
* Langnau am Albis, kunta Pohjois-Sveitsissä Zürichin kantonissa
* Langnau bei Reiden, entinen kunta Keski-Sveitsissä Luzernin kantonissa Reidenin kunnassa
* Langnau im Emmental, kunta Keski-Sveitsissä Bernin kantonissa.
Magnús Scheving

**Magnús Örn Eyjólfsson Scheving** (s. 10. marraskuuta 1964 Borgarnes, Islanti) on islantilainen näyttelijä. Hän on näytllyt muun muassa roolin Sportacusina lastensarjassa *[[Lazy Town]]*.

## Aiheesta muualla
Pernajan seurakunta

**Pernajan seurakunta ()** oli kaksikielinen seurakunta, joka kuului Porvoon hiippakuntaan. Seurakuntaan kuului 2&nbsp;862 Loviisan Pernajassa asuvaa kirkon jäsentä, joista enemmistö (60,6 prosenttia) oli ruotsinkielisiä (elokuu 2018).

Seurakunnan juuret ulottuivat ainakin 1200-luvulle. Sen pääkirkko oli keskiaikainen, arkkienkieli Mikaelille pyhitetty Pernajan kirkko.

Vuoden 2019 alussa seurakunta lakkautettiin. Sen suomenkieliset jäsenet liitettiin uuteen Agricolan suomalaiseen seurakuntaan ja ruotsinkieliset vastaavasti Agricola svenska församlingiin. 

Pernajan seurakunnan viimeinen kirkkoherra oli Robert Lemberg.

## Lähteet

### Aiheesta muualla
* Seurakunnan kotisivut internetin arkistossa
Ivar Alexander Kyander

**Ivar Alexander (Aleksander) Kyander** (22. syyskuuta 1854 Kajaani  – 16. huhtikuuta 1935 Karkku) oli suomalainen tuomari, pormestari ja valtiopäivämies. 

Ivar Kyanderin vanhemmat olivat maanmittari Samuel Henrik Kyander ja Sofia Helena Kristina Cronström ja puoliso vuodesta 1896 Lovisa Adèle Malm. Kyander tuli ylioppilaaksi Kuopion lukiosta 1872 ja suoritti tuomarintutkinnon  1876 ja yleisen oikeustutkinnon 1877, varatuomarin arvon hän sai 1879. Kihlakunnantuomarina Kyander toimi Juvalla vuodesta 1899, Eurassa vuodesta 1907 ja viimeksi Tyrväällä 1918–1926. Hän oli myös oikeusneuvosmies ja vt. pormestari Kuopiossa 1880–1882 ja pormestari Lappeenrannassa 1899. Porvarissäädyssä Kyander edusti Kajaania valtiopäivillä 1897, 1899 ja 1900. Vuoden 1897 valtiopäivillä hän teki anomuksen valtiollisesta äänioikeudesta naisille. Innokas vapaapalokuntalainen Kyander oli Lappeenrannan VPK:n perustaja 1879 ja toimi sen päällikkönä, samoin kuin oli Kuopion VPK:n päällikkö 1881–1893.

Vuonna 1895 Kyander kutsuttiin jäseneksi komiteaan, jonka tehtävänä oli laatia ehdotus palosammutuslaitoksen järjestämiseksi Suomen kaupungeissa. Vuonna 1929 Lappeenrannassa pidetyssä palokuntaliiton 50-vuotiskokouksessa hän sai liiton kultaisen ansiomerkin. Kyander oli myös jäsenenä senaatin 1897 asettamassa rautatiesuunnitelmakomiteassa. Kyander sai Suomen Valkoisen Ruusun I.luokan merkin vuonna 1922. Eläkkeelle jäätyään Kyander asui huvilatilallaan Karkussa harrastaen puutarhanhoitoa. Hän oli 1920-luvulla mukana  suojeluskuntatoiminnassa ja harrasti sukututkimusta perehtyen oman sukunsa vaiheisiin.

## Lähteet
Vertumnus

**Vertúmnus** (myös  **Vortumnus**) oli alun perin etruskien jumala nimeltään Voltumna, jonka roomalaiset omaksuivat omien jumaltensa joukkoon. Vertumnuksella oli temppeli Aventinuksella ja patsas Vicus Tuscuksen vilkkaan kauppakadun varrella. Varron mukaan Vertumnus oli yksi Titus Tatiuksen mukanaan tuomista jumalista. Toisaalta Vertumnuksen sanotaan olevan peräisin Volsiniin kaupungista, ja Vertumnuksen luonne jumalana johdetaan usein *vertere*-verbistä, joka tarkoittaa "kääntää". Vertumnusta pidettiinkin vuodenaikojen vaihtelun ja kauppatavaroiden vaihdon suojelusjumalana. Vertumnuksen juhlaa Vortumnaliaa juhlittiin 13. elokuuta. Vertumnuksen vaimo oli hedelmien ja hedelmällisyyden jumalatar Pomona.

## Lähteet
*Castrén, Paavo ja Pietilä-Castrén, Leena: Antiikin käsikirja. Otava, 2000. .
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Miriam Bäckström

**Miriam Bäckström** (s. 1967 Tukholma, Ruotsi) on ruotsalainen valokuvataiteilija, joka on uransa aikana kokeillut monilla erilaisilla taidemuodoilla. Hän on yhdistänyt käsitteellisiä valokuviinsa muun muassa improvisaatiota ja teatteria. Hän on myös kokeillut seinävaatteilla.

## Elämä ja ura
Bäckström syntyi Tukholmassa 1967. Hän opiskeli vuosina 1988–1989 taidehistoriaa Tukholman yliopistossa ja vuosina 1994–1998 valokuvausta taideteollisessa korkeakoulussa Konstfackissa. Bäckström on työskennellyt valokuvataiteen parissa 1990-luvun puolivälistä saakka.

Bäckströmin varhaisimmat työt olivat käsitteellisiä valokuvia erilaisten rakennusten, kuten asuntojen, museoiden, gallerioiden ja tavaratalojen, sisätiloista, joista ihmiset olivat aavemaisesti poissa.

Bäckström on tehnyt myös monimuotoisempia kokeellisia töitä. Hän käyttää hyväkseen erilaisia visualisoinnin, tarinankerronnan, näyttämötekniikan ja näyttelyn kokoamisen käytäntöjä. Hän on myös tehnyt erilaisia yhteistöitä, joissa on ollut mukana improvisoivia ja teatraalisia aineiksia. Tällaisiin töihin lukeutuu elokuvia, eläviä esityksiä ja julkaistuja tekstejä.

Bäckström on 2000-luvulla siirtynyt kokeilmaan myös seinävaatteilla, jotka on kudottu tietokoneohjatuilla kangaspuilla.

## Lähteet
Petri Ala-Maunus

**Petri Mikael Ala-Maunus** (s. 1970 Kuortane) on suomalainen taidemaalari, joka on keskittynyt yksityiskohtaisiin maisemamaalauksiin. Hän teki ensin erityisesti sokerisia auringonlaskuja, mutta hän siirtyi 2010-luvulla tarkkoihin ja jylhiin maisemiin, joissa ei ole näkyvissä ihmisen vaikutusta.

## Elämä ja ura
Petri Ala-Maunus syntyi Kuortaneella vuonna 1970. Hän opiskeli 1990–1993 Kankaanpään taidekoulussa. Hän keskittyi maisemamaalaukseen, sillä se oli häntä vähiten kiinnostanut maalaustaiteen tyyppi. Ala-Maunus alkoi tehdä omantyylisiä maisemiaan, ja 1990-luvun aikana hän nousi esille taitavista ja sokerisista auringonlaskuista. Niitä hän maalasi eri kokoisille kankaille sekä useille muille materiaaleille pizzalaatikoista vaahteran lehtiin.

Ala-Maunus jatkoi opintojaan Kuvataideakatemiassa ja valmistui vuonna 2011 maisteriksi. Ala-Maunus siirtyi 2010-luvulla maalaamaan jylhiä maisemia, joissa ei ole jälkeäkään ihmisestä. Tarkasti tehdyt teokset ovat 1800-luvulla Düsseldorfin taideakatemiassa syntyneen romanttisen maisemataiteen perintöä. Ala-Maunus on itse korostanut teosten yhteyttä Hudsonjoen koulukuntaan. Ala-Maunuksen teos *Vaara-Suomi* pääsi vuonna 2017 Ateneumin taidemuseoon Eero Järnefeltin *[[Raatajat rahanalaiset|Kasken]]* paikalle, kun tämä oli vuonna 2017 Suomen-kiertueella. *Vaara-Suomeen* Ala-Maunus siirsi Järnefeltin maiseman vuoteen 2893.

## Lähteet

## Aiheesta muualla
* Petri Ala-Maunus Kuvataitelijamatrikkelissa
*
Melker

**Melker** on miehen etunimi, ruotsalainen muoto latinalaisesta nimestä *Melchior*, joka mahdollisesti johtuu heprean kielen kuningasta tarkoittavasta sanasta *melekh* (מֶלֶכְ) ja valoa tarkoittavasta sanasta *or* (אוֹר).  Keskiaikaisen perimätiedon mukaan Melchior oli Persian kuningas ja yksi Jeesus-lapselle lahjoja tuoneesta Itämaan tietäjistä.

Suomessa nimi Melker on Digi- ja väestötietoviraston tietojen mukaan annettu vuoden 2019 loppuun mennessä noin 160 henkilölle. Melkerin nimipäivä on suomenruotsalaisen kalenterin mukaan 20. lokakuuta. Nimi lisättiin kalenteriin vuonna 2020.  Sama päivä oli jo ennestään Kasperin nimipäivä, mikä nimi sekin viittaa Itämaan tietäjiin.

## Tunnettuja Melkerejä

* Melker von Falkenberg (1597–1651), ruotsalainen virkamies ja maaherra
* Melker Hallberg (s. 1995), ruotsalainen jalkapalloilija
* Melker Karlsson (s. 1990), ruotsalainen jääkiekkoilija

### Melker sukunimenä
* Nigel Melker (s. 1991), alankomaalainen autourheilija

## Lähteet
Volsinii

**Volsinii**, etruskiksi **Velzna**, oli yksi suurimmista ja rikkaimmista etruskien kaupunkivaltioista. Volsiniin alkuperäinen sijaintipaikka oli nykyisen Orvieton kaupungin kohdalla. Volsinii kuului etruskien 12 kaupungin liittoon, ja liiton keskus *Fanum Voltumnae* sijaitsi sen alueella. Liittolaiskaupunkien edustajat kokoontuivat Fanum Voltumnaella vuosittain. Kaupungin itäpuolella oli Belvederen temppelialue ja ympäristössä kaksi hautausmaata, Cannicella ja Crocifisso del Tufo, jotka olivat käytössä 500–400-luvuilla eaa.

Volsinii nousi kapinaan Roomaa vastaan ja kaupunki valloitettiin vuonna 264 eaa. Roomalaiset saivat sotasaaliina muun muassa 2&nbsp;000 veistosta. Volsiniin asukkaat siirrettiin uuteen paikkaan nykyisen Bolsenan luo.

Bolsenan arkeologiset kaivaukset ovat paljastaneet valtavan kaksoismuurin, joka ympäröi pienille mäille rakennettua kaupunkia. Ympärysmuurin sisällä oli lisäksi sivusuuntaisia muureja, joiden avulla puolustajat saattoivat sulkea osia kaupungista ja vetäytyä sisempiin puolustusasemiin. Kaupungin akropolis sijaitsi korkeimmalla mäellä. Suurin osa asutuksesta taas oli levittäytynyt ympäröivälle Mercatellon tasangolle.

## Katso myös
*Dodekapolis

## Lähteet
*Castrén, Paavo ja Pietilä-Castrén, Leena: Antiikin käsikirja. Otava, 2000. .
### Viitteet
Yusuf Jurj Kassab al-Hardini

**Pyhä Yusuf Jurj Kassab al-Hardini O.L.M.** (myös **Nimatullah al-Hardini** tai **Nimatullah Youssef Kassab Al-Hardini**; ; 1808 Hardine, Batrun, Ash Shamal, Libanon – 14. joulukuuta 1858 Kfifan, Batrun, Ash Shamal, Libanon) oli roomalaiskatolinen maroniitteihin kuulunut libanonilainen munkki, pappi ja pyhimys. Nuorena Yusuf suoritti alkeelliset opintonsa pyhän Anthony Houbilaisen luostarikoulussa vuodesta 1816 vuoteen 1822, jonka jälkeen hän omistautui maataloustyöhön vanhempiensa kanssa. Hän liittyi libanonilaisiin maroniitteihin 1828, meni myöhemmin pyhien Cyprianin ja Justiinan luostariin Kfifaan opiskelemaan filosofiaa ja teologiaa sekä vihittiin papiksi 1833 ja hänestä tuli myös professori. 1858 Yusuf sairastui vakavasti keuhkokuumeeseen ja kuoli 14. joulukuuta samana vuonna Kfifanin luostarissa. Hän eli yhteensä viiden eri paavin hallintokauden aikana: Pius VII (1800-1823), Leo XII (1823-1829), [Pius VIII (1829-1830), [Gregorius XVI (1831-1846), Pius IX (1846-1878). Johannes Paavali II julisti hänet kunnianarvoisaksi 7. syyskuuta 1989, autuaaksi 10. toukokuuta 1998 ja kanonisoi hänet 16. maaliskuuta 2004. Hän on Libanonin Beirutin suojeluspyhimys ja hänen muistopäiväänsä vietetään 14. joulukuuta.

## Lähteet
Sulo Albin Tervo

**Sulo Albin Tervo** (8. helmikuuta 1920 Lipinlahti, Nurmes – 26. lokakuuta 1998 Helsinki) oli suomalainen rakennusalan yrittäjä ja Rakennustoimisto S. A. Tervo Oy:n perustaja. Hänen yrityksensä oli merkittävä rakentaja Pohjois-Karjalassa, mutta myös Helsingissä sekä Svetogorskin ja Kostamuksen vientiurakoissa Neuvostoliitossa. Hän  on Pohjois-Karjalan ainoa vuorineuvoksen arvonimen saanut henkilö. 1980-luvun taitteessa hän sai ehdollisen vankeustuomion vuosia jatkuneista veropetoksista jutussa, jossa tuomittiin 29 muutakin Tervon rakennushankkeisiin liittynyttä yritysjohtajaa.

## Elämä ja ura
Sulo Albin Tervo syntyi Nurmeksen Lipinlahden kylässä metsätyömiehen pojaksi. Hän itsekin aloitti uransa metsätöissä, mutta kävi sotien jälkeen Kuopion Teknillisen koulun ja valmistui rakennusmestariksi. Muiden rakennusyhtiöiden palveluksessa ammattiuransa aloitettuaan hän perusti oman yrityksen vuonna 1953. Rakennustoimisto S. A. Tervo Oy keskittyi aluksi asuntorakentamiseen Pohjois-Karjalassa, mutta 1950-luvun lopun matalasuhdanteessa laajensi muutamaksi vuodeksi toimintaansa Helsinkiin, kunnes palasi kotimaakuntansa elpyneille markkinoille.

Tervon liiketoiminta laajeni 1960-luvun alussa rakennuskonevuokraukseen ja teräsrakenteiden tekoon Uimaharjuun perustetussa Karjalan Rautarakenne Oy:ssä. Vuonna 1968 Tervo perusti Käpykankaan betonielementtitehtaan, joka myi tuotantoaan myös ulkopuolisille tilaajille. Elementtejä toimitettiin 1970-luvulla valtavia määriä Finn-Stroin Kostamus-työmaalle Neuvostoliittoon. 1970-luvulla Tervon rakennustoiminta laajeni kotimaakunnan ulkopuolelle ja yrityksestä kasvoi yksi Suomen suurimmista rakennusliikkeistä.

Vuonna 1984 Tervo myi yrityksensä Polar-rakennusyhtiöille, jossa se toimi nimellä Polar-Tervo vuoteen 1994, kunnes yrityssaneerauksen yhteydessä fuusioitiin emoyhtiöön.

Tervo tunnettiin värikkäänä ja kansanomaisena johtajana, joka ajeli Ladalla. Kotiseutunsa päättäjiin suivaantuneena hän muutti vuonna 1992 kerrostaloon Kauniaisiin.

Vuonna 2016 julkaistiin Sulo Albin Tervon elämäkerta *Kansanmies ja patruuna, S. A. Tervo – rakentajan elämäntyö*, jonka on kirjoittanut Jukka Partanen.

## Nimikkorahasto ja -säätiö
Suomen Kulttuurirahaston Pohjois-Karjalan rahaston alaisuudessa toimii vuonna 1973 perustettu S. A. Tervon nimikkorahasto. Se tukee pohjoiskarjalaisia teknisten alojen, erityisesti rakennusalan ja kaupallisen alan opiskelijoita, Pohjois-Karjalan talouselämän tutkimusta ja koulutusta sekä Pohjois-Karjalan elinkeinoelämän kehittämistä. Tervon vuonna 1985 perustama S. A. Tervo -Säätiö tukee syöpä-, sydän- ja verisuonitautien tutkimusta sekä sotaveteraanien ja vanhusten kuntoutus- ja huoltotoimintaa.

## Lähteet
Dragon Ball Z: Resurrection 'F'

**Dragon Ball Z: Ressurection 'F**'(japaniksi. ( Doragon Bōru Zetto: Fukkatsu no 'Efu') on japanilainen animaatioelokuva. Elokuva sai ensi-iltansa Japanissa ja Yhdysvalloissa 19. huhtikuuta 2015. Elokuva perustuu Akira Toriyaman luomaan Dragon Ball Z- maailmaan. Se on jatkoa vuonna 2013 ilmestyneelle Dragon Ball Z: Battle of Godsille.

## Juoni

Sorbetin johtama armeija on matkalla maahan etsimässä kaikkia lohikäärmekuulia yhdessä lordi Pilafin jengin kanssa. Sorbetilla on aikomus toivoa heidän valtias Freezan takaisin henkiin. Pilaf kutsuu Shenronin ja Sorbet käyttää ensimmäisen toiveen: Herätä Freeza takaisin henkiin. Shenron varoittaa, että Freezan ruumis on mennyt palasiksi, koska Trunks tappoi hänet. Tästä huolimatta Sorbet toivoo Freezan takaisin henkiin, koska he pystyvät uuden parannuskapselin avulla kokoamaan Freezan ruumiinosat yhteen. Shenron paljastaa, että he voivat käyttää toisenkin toiveen. Sorbet yritti toivoa Kuningas Coldin henkiin, mutta Shu ehti toivoa rahaa. Muualla Piccolo ja Gohan aistivat, että jotain pahaa on tiedossa. Freeza saadaan koottuaan takaisin yhteen ja tämä muistaa edelleen, kuinka tämä joutui alakynteen Gokun toimesta. Freeza aikoo kehittää omaa voimaansa ja vasta kuukausien päästä Freeza hyökkää maahan ja onnistuu houkuttelemaan Z-soturit paikalle, paitsi Gokun ja Vegetan, jotka harjoittelevat Wishin kanssa. Z-soturit onnistuvat voittamaan Freezan kätyrit. Ensimmäiseen muotoon palannut Freeza tyrmää Gohanin yhdellä iskulla ja pian Goku ilmestyy paikalle. Freeza muuttaa muotoaan, mutta suoraan viimeiseen muotoon. Goku ja Freeza aloittavat kiihkeän kaksintaistelun. Freezalla ei ole mitään mahdollisutta voittaa Goku. Freeza paljastaa, että hänellä on yksi muoto, joka on Golden Freeza. Goku joutuu alakynteen, mutta onnistuu horjuttamaan Freezan. Juuri, kun Goku oli voittamassa, Sorbet haavoittaa Gokun tämän lasersäteen avulla. Freeza vahingoittaa Gokun, mutta ei tapa häntä. Freeza antaa kunnian Vegetalle, mutta Vegeta päättää taistella Freezaa vastaan. Vegeta hakkaa Freezan ja tämä muuttuu takaisin viimeiseen muotoon. Freeza päättää räjäyttää maapallon, ennen kuin Vegeta ehti tappaa hänet. Maapallo räjähtää ja Wishin toimesta muut soturit ehtivät pelastautua, paitsi Vegeta. Wish paljastaa, että hän voi kerran siirtää aikaa taaksepäin. Wish kelaa aikaa taaksepäin ja Goku ehtii tappaa Freezan ennen, kuin tämä ehti räjäyttää maan. Goku onnistuu voittamaan Freezan, joka joutui taas helvettiin.

## Lähteet
Palm Coast

**Palm Coast** on kaupunki Floridan osavaltion itärannikolla, Yhdysvalloissa. Se sijaitsee Flaglerin piirikunnassa. Kaupungin väkiluku oli vuoden  väestönlaskennassa 75 018 ja se on piirikunnan suurin kaupunki. Palm Coast perustettiin 1969 ja se sai kaupunkioikeudet joulukuussa 1999.

## Lähteet